ХэщIыныгъэ зимыIэ яхэтыжкъым
ЩIымахуэ зыгъэпсэхугъуэми зэпыуакъым Къэбэрдей-Балъкъэрым футболымкIэ и щIымахуэ чемпионатыр. А лъэхъэнэм къриубыдэу командэхэм джэгугъуэ щырыщ ирагъэкIуэкIащ икIи зыри хэщIыныгъэншэ хъуакъым.
Зэхьэзэхуэм и пэщIэдзэ джэгугъуитхуми щытекIуа-хэм ящыщу зэгъусэу лъэпэрэпащ «Къэхъунымрэ» «Школ №31-РусГидро»-мрэ. Илъэсым и кIэухым къэхъундэсхэр 2:0-у къыхагъэщIащ ди республикэм футболымкIэ и щIымахуэ чемпиону иджыри щыт Налшык и «Мурбек»-м, школакIуэхэм 1:0-у къефIэкIащ пашэныгъэр зыIыгъ «Звезда»-р.
БлэкIа щэбэтымрэ тхьэмахуэмрэ зэхэта еянэ джэгугъуэр яхуэугъурлакъым зэхьэзэхуэм бжьыпэр щызыIыгъахэм. Апхуэдэу «Звезда»-р пэлъэщакъым «Спартак-Налшыкым» и щIалэгъуалэ гупым, «Школ №31-РусГидро»-м «Къэхъуныр» къефIэкIри, етIуанэ увыпIэр фIиубыдащ.
Турнир таблицэм и кIэухми зэхъуэкIыныгъэшхуэ игъуэтакъым, иужь дыдэу щыт «ЛогоВАЗ»-мрэ «Спартак-Налшык-2000»-мрэ зыр адрейм япэ ища мыхъумэ. Арщхьэ- кIэ ахэр иджыри «гупкIэм» къыпынащ икIи я Iуэхухэр хъуэпсэгъуэкъым.
Иджы щыгъуазэ фыхуэтщIынщ Къэбэрдей-Балъкъэрым футболымкIэ и щIымахуэ чемпионатым иужьу щызэхэта зэIущIэхэм кърикIуа бжыгъэхэм. Мис ахэр: ебланэ джэгугъуэ — «ЛогоВАЗ» (Бабугент) — «Ансар» (Налшык) — 1:4, «Звезда» (Налшык) — «Къулъкъужын-Тэрч» (Къулъкъужын) — 3:0, «Спарта» (Налшык) — «Союз-Сэрмакъ» (Налшык) — 0:1, «Мурбек» (Налшык) — «Спартак-Налшык-2000» (Налшык) — 1:0, «Шагъдий» (Зеикъуэ) — «Къэхъун» (Къэхъун) — 0:1, «Спартак» (Налшык) — «Спартак-Налшык-Д» (Налшык) — 0:2, «Автозапчасть» (Бахъсэн) — «Школ №31-РусГидро» (Налшык) — 0:2, «ГорИс-179 Кавказкабель» (Прохладнэ) — «Велес» (Къэрэгъэш) — 1:4; еянэ джэгугъуэ — «Спартак-Налшык-2000» — «Велес» — 0:1, «Спартак» — «Къулъкъужын-Тэрч» — 0:0, «Ансар» — «Шагъдий» — 0:4, «ГорИс-179 Кавказкабель» — «Союз-Сэрмакъ» — 1:1, «Мурбек» — «Спарта» — 2:1, «Автозапчасть» — «ЛогоВАЗ» — 2:1, «Спартак-Налшык-Д» — «Звезда» — 1:1, «Къэхъун» — «Школ №31-РусГидро» — 1:0.
Хьэтау Ислъам.
